Cookies | Golfclub Hitland
Gebruik van Cookies door Golfclub Hitland
Secretariaat Golfclub Hitland
2911 BC Nieuwerkerk ad IJssel
Het secretariaat van Golfclub Hitland is bereikbaar per mail: Vliegtuigongeval op 06 APR 2016 met Raytheon U-125 (Hawker 800) 49-3043 - Kanoya Air Base
Plaats: 10 km (6.3 mijl) N of Kanoya Air Base ( Japan)
Vliegveld van vertrek: Kanoya Air Base (RJFY), Japan
Vliegveld van aankomst: Kanoya Air Base (RJFY), Japan
49e zwaarste ongeval Hof in Azerbeidjan vergoed Irina Zachartjenko en Walida Jabrajilowa
LEES IN Afrikaans Albanees Armeens Azerbeidjans Deens Duits Engels Fins Frans Georgies Grieks Hongaars Indonesies Italiaans Japannees Joroeba Kantonnese Chinees (Tradisioneel) Kantonnese Chinees (Vereenvoudig) Kazaks Kirgisies Koreaans Kroaties Lingala Litaus Mandarynse Chinees (Tradisioneel) Mandarynse Chinees (Vereenvoudig) Mianmees Nederlands Noors Oekraïens Pools Portugees (Brasilië) Portugees (Portugal) Roemeens Russies Serwies (Cyrillies) Serwies (Romeins) Slowaaks Sloweens Spaans Swahili Sweeds Tagalog Thai Tsjeggies Turks Viëtnamees Xhosa
Irina Zachartjenko en Walida Jabrajilowa in Bakoe
Op 4 Augustus 2017 het ’n streekhof in Bakoe, Azerbeidjan, Irina Zachartjenko en Walida Jabrajilowa vergoed omdat hulle 11 maande lank onregverdig opgesluit is. Hierdie vroue is albei Jehovah se Getuies. Die geld wat hulle gekry het, sal nie kan vergoed vir die slegte behandeling wat hulle moes deurmaak nie. Maar die hof se beslissing het erken dat die Staat hulle sonder enige rede skuldig bevind het. Dit het emosionele en fisiese pyn veroorsaak, en hulle goeie reputasie het daaronder gelei.
Beslissing deur Hooggeregshof lei tot skadevergoeding
Op 8 Februarie 2017 het die Hooggeregshof in Azerbeidjan me. Zachartjenko en me. Jabrajilowa vrygespreek. Hulle was daarvan beskuldig dat hulle godsdienslektuur sonder die Staat se toestemming versprei het. Die Hof het bevind dat die brosjure Leer jou kinders goedgekeur is om ingevoer te word en nie skadelik vir die gemeenskap is nie. Die Hof het ook gesê dat die vroue die basiese reg gehad het om met ander oor hulle geloof te praat. Die Hooggeregshof het sy beslissing gegrond op die regte wat deur die Grondwet van Azerbeidjan gewaarborg word asook op Azerbeidjan se internasionale ooreenkomste.
Die Hooggeregshof het die vergoeding oorgelaat aan die siviele hof. Daarna het me. Zachartjenko en me. Jabrajilowa ’n klag gelê by die Nasimi-streekhof in die stad Bakoe. Hulle wou hê dat die Departement van Finansies hulle moet vergoed omdat hulle sleg behandel is deur die Staatsveiligheidsdiens (en sy voorganger, die Departement van Nasionale Sekuriteit). Albei vroue was in die hof teenwoordig, al was me. Zachartjenko nie gesond nie. Regter Sjahin Abdoellajef het hulle toegelaat om kortliks te vertel watter slegte dinge met hulle gebeur het.
Streekhof erken mishandeling
Die beslissing deur die streekhof het die verpligting van Azerbeidjan weer bevestig om die basiese regte van hulle burgers te respekteer en het gedeeltelik aan die eise van die Getuies voldoen. Omdat me. Zachartjenko so sleg behandel is, het haar gesondheid baie daaronder gelei en is sy met ongeveer R70 000 ($5,737 U.S.) vergoed. En me. Jabrajilowa, wat jonger is as me. Zachartjenko, het ongeveer R60 000 ($4,828 U.S.) ontvang. Die beslissing het gesê: “Die Hof glo dat die onwettige aanhouding en ongegronde kriminele vervolging emosionele skade veroorsaak het.”
Die Departement van Finansies het die beslissing om die twee Getuievroue te vergoed, geappelleer. Op 20 November 2017 het die Appèlhof van Bakoe die Departement se appèl verwerp en nie die streekhof se beslissing verander nie.
“[Die] Republiek van Azerbeidjan verklaar in sy Grondwet dat dit sy hoofdoelwit is om menseregte en vryhede te waarborg asook om te bepaal wat howe moet doen om menseregte en vryhede te herstel. En wanneer menseregte en vryhede geskend word, moet Artikel 41 van die Konvensie en voorbeelde van soortgelyke sake in die Europese Hof gevolg word om weer hierdie regte en vryhede te herstel deur middel van regverdige vergoeding.” — Beslissing op 4 Augustus 2017 deur die Nasimi-streekhof in Bakoe.
Sal die Hof se beslissings ’n positiewe uitwerking hê?
Jehovah se Getuies in Azerbeidjan het aangehou met hulle aanbidding al is hulle basiese reg om hulle godsdiens vryelik te beoefen, ernstig geskend en hulle veiligheid in gevaar gestel. Hulle word nog steeds geteister, beboet en sleg behandel wanneer hulle bymekaarkom vir aanbidding en wanneer hulle op ’n vreedsame manier met hulle godsdiensbedrywighede besig is. Die regering het nog nie alternatiewe burgerlike diens in plek gestel vir dié wat as gevolg van gewetensbeswaar weier om militêre diens te doen nie. Die owerheid het die Getuies nie toegelaat om wetlik te registreer op plekke buite Bakoe nie. Daar is op die oomblik 18 aansoeke by die Europese Hof van Menseregte en 11 klagtes by die VN se Menseregtekomitee in verband met die regering se mishandeling van Jehovah se Getuies in Azerbeidjan.
Jehovah se Getuies reg oor die wêreld hoop dat die onlangse hofbeslissings amptenare sal aanmoedig om respek te hê vir die regte van Getuies in Azerbeidjan.
Deel Deel Hof in Azerbeidjan vergoed Irina Zachartjenko en Walida Jabrajilowa
Irina Zachartjenko en Walida Jabrajilowa vrygespreek deur die Hooggeregshof van Azerbeidjan
Azerbeidjan bevind Irina Zachartjenko en Walida Jabrajilowa skuldig en laat hulle vry
Jehovah se Getuies appelleer boetes ontvang vir hulle predikingswerk